**Отворене пријаве за трећи StarTech конкурс за подршку иновацијама**

Након два успешна циклуса StarTech грантова кроз који је подржано до 60 пројеката, недавно је лансиран трећи **StarTech конкурс за подршку иновацијама и дигиталној трансформацији**, који ће бити **отворен** за подношење пројеката **до 3. маја 2023. године**.

И ове године, стартап тимови, предузетници, микро, мала и средња предузећа кроз програм могу да конкуришу за подршку за развој иновација или дигиталну трансформацију пословања у износу од 15.000 до 100.000 долара.

Кандидати који су у ранијим циклусима конкурисали за средства могу се поново пријавити са својим пројектима.

Заинтересовани кандидати могу се **пријавити и за стручну подршку у формулисању бизнис плана до 3. априла 2023.** путем овог [линка](http://www.startech.org.rs/strucnapodrska2023).

Све информације о условима конкурса, начину пријаве и пријавној документацији можете погледати [овде](http://www.startech.org.rs/konkurs2023).